പ്രളയ ദുരന്തം മരണം എട്ടായി കാണാതായത് 12 പേരെ കോട്ടയം സംസ്ഥാനത്ത് തെക്കന് ജില്ലകളിലെ മലയോര മേഖലകളില് വന് നാശം വിതച്ച് തോരാമഴ. അതിതീവ്ര മഴയതെ തുടര്ന്നുണ്ടായ ഉരുള്പൊട്ടലിലും മറ്റ് കെടുതികളിലുമായിആറ് പേര് മരിച്ചു. 20 പേരെ കാണാതായി. കോട്ടയത്ത് ചോലത്തടം കൂട്ടിക്കല് വില്ലേജ് പ്ലാപ്പള്ളി ഭാഗത്തും ഇടുക്കി കൊക്കയാറിലുമാണ് ഉരുള്പൊട്ടലുണ്ടായത്. പ്ലാപ്പള്ളിയില് മൂന്ന് വീടുകള് ഒലിച്ചു പോയി. കൊക്കയാര് പൂവഞ്ചിയിലെ അഞ്ച് വീടുകള് ഒലിച്ചുപോയി. പ്ലാപ്പള്ളിയില് നാല് പേരുടെ മൃതദേഹമാണ് ലഭിച്ചത്. ഇവിടെ 12 പേരെ കണ്ടെത്താനുണ്ടെന്നാണ് വിവരം. ഇടുക്കി കൊക്കയാറില് എട്ട് പേര് മണ്ണിനടയില്പ്പെട്ടതായാണ് വിവരം. ഇതില് ആറ് പേര് കല്ലുവരക്കല് നസീര് എന്നയാളുടെ കുടുംബ ത്തിലുള്ളവരാണ്. ഇവടെ നിന്നും 17 പേരെ രക്ഷപ്പെടുത്തി. ഇടുക്കി കാഞ്ഞാറില് കനത്ത മഴയില് കാര് ഒഴുക്കില്പ്പെട്ട് രണ്ട് പേര് മരിച്ചു. കൂത്താട്ട്കുളം സ്വദേശി നിഖില് 27, കൂടെയുണ്ടായിരുന്ന ഒരു പെണ്കുട്ടിയുമാണ് മരിച്ചത്. വാഗമണ് സന്ദര്ശിച്ച് മടങ്ങുന്നതിനിടെയാണ് ഇവര് സഞ്ചരിച്ച കാര് ഒഴുക്കില്പ്പെട്ടത്. ഉരുള്പൊട്ടലുണ്ടായ കൂട്ടിക്കല് കവലയില് ഒരാള്പൊക്കത്തില് വെള്ളം നിലവിലുണ്ട്. പ്രദേശത്തെ പ്രധാനപ്പെട്ട കവലകളായ കൂട്ടിക്കല്, ഏന്തയാര്, കൂട്ടക്കയം കവലകളിലും കാഞ്ഞിരപ്പള്ളി നഗരത്തിലും വെള്ളം കയറിയിട്ടുണ്ട്. റോഡ് മാര്ഗം പ്രദേശത്ത് എത്താന് നിലവില് വഴികളൊന്നുമില്ലെന്നാണ് ജില്ലാ ഭരണകൂടം അറിയിക്കുന്നത്. പ്രദേശത്ത് പലരും വീടുകളുടെ രണ്ടാം നിലയിലേക്ക് കയറി നില്ക്കുകയാണെന്നാണ് വിവരം. ഇവരെ സുരക്ഷിത സ്ഥാനത്തേക്ക് എത്തിക്കാനുള്ള സംവിധാനങ്ങളാണ് ഇപ്പോള് ആലോചിക്കുന്നത്. കോട്ടയം ജില്ലയിലെ കിഴക്കന് മേഖലകളില് രക്ഷാപ്രവര്ത്തനത്തന് വ്യോമസേനയുടെ സഹായം ലഭ്യമാക്കുമെന്ന് മുഖ്യമന്ത്രി അറിയിച്ചതായി സഹകരണ മന്ത്രി വി എന് വാസവന് അറിയിച്ചു. ഈരാറ്റുപേട്ട മുണ്ടക്കയം കൂട്ടിക്കല് ഭാഗത്ത് രക്ഷാപ്രവര്ത്തനം നടക്കുന്ന മേഖലയില് മന്ത്രി ഉടന് എത്തുമെന്നും അറിയിച്ചിട്ടുണ്ട്. പൂഞ്ഞാര് ബസ്സ്റ്റോപ് നിലവില് പൂര്ണമായും വെള്ളത്തിലാണെന്നാണ് വിവരം. ശക്തമായ മലവെള്ളപ്പാച്ചിലില് ഏന്തയാറും മുക്കളവും തമ്മില് ബന്ധിപ്പിക്കുന്ന വലിയ പാലം തകര്ന്നിട്ടുണ്ട്. വര്ഷങ്ങള് പഴക്കമുള്ള പാലമായിരുന്നു ഇത്. തിരുവനന്തപുരം, കൊല്ലം, പത്തനംതിട്ട, കോട്ടയം, ഇടുക്കി ജില്ലകളില് പല സ്ഥലങ്ങളിലും തോടുകള് കരകവിഞ്ഞു. പല റോഡുകളിലും വെള്ളം കയറി.കോട്ടയം കൂട്ടിക്കലില് ഉരുള്പൊട്ടി മൂന്ന് വീടുകള് ഒലിച്ചുപോയി. ഏഴ് പേരെ കാണാതായി. കൂട്ടിക്കല് അടക്കം കോട്ടയം ജില്ലയുടെ കിഴക്കന്മേഖലയില് രക്ഷാപ്രവര്ത്തനത്തിനായി വ്യോമസേനയുടെ സഹായം തേടി. പൂഞ്ഞാര് തെക്കേക്കരയില് റെക്കോഡ് മഴയാണ് ഒറ്റമണിക്കൂറിനുള്ളില് പെയ്തത്. ഇവിടെ പല റോഡുകളും വെള്ളത്തിലായി.പെരിങ്ങുളം അടിവാരം മേഖലയില് വെള്ളം കയറി.കാഞ്ഞിരപ്പള്ളി 26ാം മൈലില് വെള്ളം കയറിയതിനാല് എരുമേലി മുണ്ടക്കയം ഭാഗത്തേക്ക് യാത്ര നിരോധിച്ചു.ഇടുക്കിയില് ദേവികുളം ഗ്യാപ് റോഡ് വഴിയുള്ള ഗതാഗതം നിരോധിച്ചു. തിരുവനന്തപുരം നഗരത്തില് വെള്ളക്കെട്ടുണ്ടായി.കോട്ടയം ജില്ലയുടെ കിഴക്കന് മേഖലയില് മഴ ശക്തമായി തുടരുകയാണ്. പൂഞ്ഞാര്, മുണ്ടക്കയം, ഇളങ്കാട് തുടങ്ങിയ പ്രദേശങ്ങളിലാണ് ശക്തമായി മഴ പെയ്യുന്നത്. പൂഞ്ഞാര് തെക്കേക്കരയില് മാത്രം കഴിഞ്ഞ ഒരു മണിക്കൂറിനിടെ 75 മി.മീറ്ററിന് മുകളില് മഴ പെയുതവെന്നാണ് പറയുന്നത്. കാഞ്ഞിരപ്പള്ളിഈരാറ്റുപേട്ട റോഡില് വെളളം കയറി. കൈത്തോടുകള് കരകവിഞ്ഞൊഴുകുകയാണ്. മുണ്ടക്കയം ക്രോസ് വേയില് വെള്ളം കയറി ഗതാഗതം തടസ്സപ്പെട്ടു. മേഖലയില് നിരവധി വീടുകള് വെള്ളത്തിനടിയിലായിട്ടുണ്ട്. പത്തനംതിട്ടയില് കഴിഞ്ഞ മൂന്ന് മണിക്കൂറില് കനത്ത മഴയാണ് പെയ്തത്. 70 മി.മീറ്റര് മഴ ജില്ലയില് ലഭിച്ചു. നിലവില് മഴക്ക് കുറവുണ്ട്. പമ്ബയിലും അച്ചന്കോവിലിലും മണിമലയിലിലും ജലനിരപ്പ് ഉയര്ന്നിട്ടുണ്ട്. അച്ചന്കോവില് ആറ്റിലാണ് ഏറ്റവും കൂടുതല് ജലനിരപ്പുള്ളത്. മഴ ശക്തമായി തുടരുന്ന സാഹചര്യത്തില് പമ്ബ സ്നാനം അനുവദിക്കില്ലെന്ന് അധികൃതര് അറിയിച്ചിട്ടുണ്ട്. കൊല്ലത്തിന്റെ മലയോര മേഖലകളില് വെള്ളിയാഴ്ച രാത്രി മുതല് മഴ തുടരുന്നുണ്ട്. നഗരത്തിലും രാവിലെ ശക്തമായ മഴയുണ്ടായിരുന്നു. കൊല്ലംതിരുമംഗലം ദേശീയപാതയില് മരം കടപുഴകിയതിനെ തുടര്ന്ന് ഗതാഗതം തടസ്സപ്പെട്ടു. നിലവില് ഗതാഗതം പുനഃസ്ഥാപിച്ചിട്ടുണ്ട്. ഇന്നും നാളെയും മഴ ശക്തമായി തന്നെ തുടരുമെന്ന് കാലാവസ്ഥ നിരീക്ഷണ കേന്ദ്രം അറിയിച്ചു. കൂട്ടിക്കലിലും കൊക്കയാറിലും രക്ഷാപ്രവര്ത്തനം തുടങ്ങി ഒരു മൃതദേഹം കൂടി കണ്ടെത്തി ന്യൂനമര്ദം ദുര്ബലമാകുന്നു സംസ്ഥാനത്ത് ഇന്ന് അതിതീവ്ര മഴക്ക് സാധ്യതയില്ല രക്ഷാപ്രവര്ത്തനത്തിന് പത്തനംതിട്ടയില് കേരളത്തിന്റെ സൈന്യമെത്തി നദികളില് ജലനിരപ്പുയരുന്നു ആശങ്കയോടെ ചെങ്ങന്നൂര് നിവാസികള് യുവതിയുടെ മൃതദേഹം സ്യൂട്ട്കെയ്സിലൊളിപ്പിച്ച നിലയില് പ്രളയ ദുരന്തം മരണം എട്ടായി കാണാതായത് 12 പേരെ